
A jogorvoslat hatékonyságának elve az alkotmányjogban

Magyarország Alaptörvénye deklarálja a jogorvoslathoz való jogot: „Mindenkinek joga van ahhoz, hogy jogorvoslattal éljen az olyan bírósági, hatósági és más közigazgatási döntés ellen, amely jogát vagy jogos érdekét sérti."
Dolgozatomban az kívánom vizsgálni, hogy a jogorvoslat hatékonysága alkotmányjogi szempontokból hogyan érvényesülhet. Hiába adott ugyanis egy jogorvoslati lehetőség, ha nem képes a kifogásolt jogsérelmet orvosolni. Ahhoz, hogy egy jogorvoslat hatékony lehessen, természetesen megfelelő érvelés és bizonyítás esetén, esélyt kell adnia az adott jogi helyzet megfordítására, illetve megváltoztatására. A jogállamiság alkotmányos elvének megfelelően alapvető követelmény az, hogy ne csak forma szerint lehessen jogorvoslattal élni.
Fontos kitérni magára a jogorvoslathoz való jogra is, mint alapjogra. Az Alkotmánybíróság gyakorlatában az ezen alapjoggal kapcsolatban felmerült kérdéseket a rendszerváltás óta részletesen vizsgálta. A dolgozat feldolgozza, értelmezi és elemzi a témához kapcsolódó alkotmánybírósági határozatokat. A kontinentális és common law jogrendszerekben, valamint a nemzetközi egyezményeknél is megjelenik ez az alapjog, ezért a dolgozat nemzetközi kitekintést is tartalmaz. A jogorvoslathoz való jog az eljárási jogok legfőbb garanciája, így rendkívül fontos, hogy a megfelelő gyakorlati érvényesüléséhez a legfontosabb elméleti kérdések tisztázottak legyenek.
Tanulmányom középpontjában a hatékony jogorvoslat elméleti és gyakorlati kérdései állnak, különös tekintettel a Magyarországon felmerülő jogesetekre. Fontos kérdés annak vizsgálata, hogy magát a jogorvoslathoz való jogot hogyan lehet érvényesíteni, ha a jogorvoslati lehetőség törvényileg kizárt.
Dolgozatomban ezeket a problémákat kívánom elemezni és ennek eredményeként megoldási javaslatokat kidolgozni.



